**ייז'י מפודבראדי, מלך בוהמיה** (בצ'כית: **Jiří z Kunštátu a Poděbrad**; ‏23 באפריל 1420 - 22 במרץ 1471), היה מלך בוהמיה בין השנים 1458–1471.

ביוגרפיה
--------

ייז'י נולד ב-23 באפריל 1420 ככל הנראה, בטירת פודבראדי, לויקטורין מקונשטאט ופודבראדי שהשתייך לאצילים ההוסיטים, ולאנה מווארטנברג, בתם של יוהאן מווארטנברג, רוזן העיר קלאדסקו ואנה מוולהארטיצה. בשנת 1434 השתתף ייז'י בקרב ליפאני, שבו גברו ההוסיטים על הקתולים. בשנת 1438 הביס ייז'י את כוחותיו של אלברכט השני, מלך גרמניה, שירש את חותנו זיגיסמונד, קיסר האימפריה הרומית הקדושה בבוהמיה. עד מהרה הפך ייז'י לאחד המנהיגים הבולטים של ההוסיטים, ולאחר מותו של הינצה פטאצ'ק מפירקשטיין בשנת 1444 הפך למנהיג התנועה.

לאחר שניסה ייז'י כמה פעמים להתפייס עם הקתולים והם סירבו, צעד יירז'י בשנת 1448 בראש צבא חזק מאזור בוהמיה הצפון מזרחית, וכבש כמעט ללא התנגדות את פראג. בעקבות כך פרצה מלחמת אזרחים בבוהמיה, אולם יירז'י הביס את הכוחות הקתולים.

בשנת 1451 מונה פרידריך השלישי, קיסר האימפריה הרומית הקדושה לעוצרו של לסלו החמישי, מלך הונגריה, ובאותה השנה בחרו אצילי בוהמיה בייז'י כעוצר של לסלו בבוהמיה. בשנת 1457 מת לסלו החמישי, מלך הונגריה, וב-3 במרץ 1458 נבחר ייז'י למלך בוהמיה, תוך שהוא זוכה לתמיכה אפילו מאצילים קתולים, בשל אופיו המתון ואי הרצון לבחור בשליט זר.

ייז'י שלט בצורה מתונה, ובשל כך זכה לתמיכת חלק גדול מהאצילים הקתולים, אולם על אף כל מאמציו התנגד לו האפיפיור פיוס השני. במאמציו להגיע לידי פיוס עם האפיפיור העלה ייז'י הצעה, אשר הרבה רואים בה כחזון להקים את האיחוד האירופי, ולפיה יתאחדו כל הממלכות הנוצריות באירופה, יקימו פרלמנט משותף ומוסדות משפיים משותפים, ויתחייבו לפתור את כל הסכסוכים ביניהם בדרכי שלום. תוכניתו של ייז'י לא התקבלה, וכן נכשלה תוכניתו של פיוס השני למסע צלב נגד בוהמיה. בשנת 1464 מת פיוס השני, ובמקומו נבחר פאולוס השני, אשר גם הוא התנגד לייז'י בכל תוקף.

בסוף 1466 הטיל האפיפיור פאולוס השני נידוי על ייז'י, וקרא לאצילים הבוהמיים להדיחו. האצילים הבוהמיים פנו למתיאש הראשון, מלך הונגריה לעזרה, ובמרץ 1468 פלש מתיאש למוראביה. ייז'י פנה לקז'ימייז' הרביעי, מלך פולין, והציע לו להכיר בבנו ולדיסלב כיורשו, בעד לתמיכתו נגד מתיאש הוניאדי. בתחילת 1469 הכריח ייז'י את מתיאש הוניאדי לחתום על הסכם שלום, אולם בתגובה הכתירו האצילים הבוהמיים את מתיאש למלך בוהמיה. ייז'י חזר על הצעתו לקז'ימייז' הרביעי, והוא פתח בדיונים על כך עם פרידריך השלישי, קיסר האימפריה הרומית הקדושה, אולם ב-22 במרץ 1471 מת לפתע ייז'י בפראג.

לאחר מותו נבחר ולדיסלב מפולין למלך בוהמיה, אולם מתיאש הראשון, מלך הונגריה טען אף הוא לזכותו על הכתר, והמלחמה ביניהם נמשכה עד לשנת 1478.

משפחתו
------

בשנת 1440 התחתן ייז'י עם קונהוטה משטרנברג, בתם של סמיל משטרנברג וברברה מפארדוביצה, ממנה נולדו לו 6 ילדים:

* בוצ'ק הרביעי מפודבראדי (1442–1496)
* ויקטורין, דוכס מינסטרברג (1443–1500)
* ברברה מפודבראדי (1446–1469), התחתנה עם יינדריך מליפה, ולאחריו התחתנה עם יאן מרובנו
* יינדריך הראשון, דוכס מינסטרברג-אלס (1448–1498)
* קתרינה מפודבראדי (1449–1464), התחתנה עם מתיאש הראשון, מלך הונגריה
* סידוניה מפודבראדי (1449–1510), התחתנה עם אלברכט השלישי, דוכס סקסוניה

בשנת 1449 מתה קונהוטה, ובשנת 1450 התחתן ייז'י עם יוהנה מרוז'מיטל, בתם של יאן מרוז'מיטל ולודמילה משטראקוניצה, ממנה נולדו לו 4 ילדים:

* הינק מפודבראדי (1452–1492)
* בדריך (1453–1458)
* אנז'קה (לא ידוע)
* לודמילה מפודבראדי (1456–1503), התחתנה עם פרידריך הראשון, דוכס לגניצה

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| בוצ'ק הראשון מפודבראדי |   | אליזבת מליכטנבורג |   | יינדריך מליפה |   | לא ידועה |   | צ'נק מווארטנברג, רוזן העיר קלאדסקו |   | בולסלבה מבותן וקוסל |   | בוצ'ק מוולהארטיצה |   | לא ידועה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | בוצ'ק השני מפודבראדי |   |   |   |   |   | אנה אליזבת מליפה |   |   |   |   |   | יאן מווארטנברג, רוזן העיר קלאדסקו |   |   |   |   |   | אנה מוולהארטיצה |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | ויקטורין מקונשטאט ופודבראדי |   |   |   |   |   |   |   |   |   |   |   |   |   | אנה מווארטנברג |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **ייז'י מפודבראדי, מלך בוהמיה** |
|

קישורים חיצוניים
----------------

ויקישיתוף מדיה וקבצים בנושא **ייז'י מפודבראדי, מלך בוהמיה** בוויקישיתוף
* ייז'י מפודבראדי, מלך בוהמיה, באתר "Find a Grave" (באנגלית)
* ייז'י מפודבראדי, מלך בוהמיה, באתר אנציקלופדיה בריטניקה (באנגלית)
* ייז'י (1420-1471), מפודבראדי, מלך בוהמיה, דף שער בספרייה הלאומית

  


|  |
| --- |
| **ייז'י מפודבראדי, מלך בוהמיה**  בית פודבראדי  נולד:23 באפריל 1420 מת:22 במרץ 1471 |
| **לאדיסלאוס** | **ממלכת בוהמיה  1458–1471** | **ולדיסלב השני  ומתיאס** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263581705171
* BNE: XX1325609
* CiNii: DA13776652
* GND: 118690442
* ICCU: SBLV306627
* ISNI: 0000 0001 0880 8678
* LCCN: n82112990
* NKC: jn20000401258
* NLA: 49640761
* NLP: A2091006X
* NTA: 073694304
* RERO: 02-A016459311
* SUDOC: 06731712X
* Trove: 1506924
* VcBA: 495/59326
* VIAF: 25396661
* WorldCat: lccn-n82112990

 |